fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi lt en ru fi fi fi fi fi fi fi fi fi fi fi fi fi en en en nb fi sv en ru fi fi fi fi fi fi fi fi fi fi fi fi fi fi fi fi fi fi fi sl fi fi fi nb fi fi fi fi fi fi fi fi fi fi fi fi fi fi fi en fi en fi fi fi fi fi
Kuinka kansalaiskeskeisiä kaupunkisi | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Kuinka kansalaiskeskeisiä kaupunkisi digitaaliset palvelut ovatkaan?
Kuinka kansalaiskeskeisiä kaupunkisi digitaaliset palvelut ovatkaan?
Ma, 23.08.2021 - 14:21
Julkisten palveluiden digitaalinen murros oli käynnissä kaikilla hallinnon tasoilla jo ennen nykyistä pandemiaa. Palvelujen digitalisointi merkitsee kustannussäästöjen ja palveluaikojen lyhenemisen lisäksi myös uusia tehtäviä ja rooleja julkishallinnolle. Kansallisen ja paikallisen tason julkishallinnoilla on keskeinen rooli uusien digitaalisten palvelujen suunnittelussa, olemassa olevien palvelujen parantamisessa ja sähköisten palveluiden käytön tukemisessa. Siksi onkin tärkeää aktiivisesti seurata ja huomioida kansalaisten tarpeita ja odotuksia.
EU:n jäsenvaltioiden ministeritason julkilausumat (Tallinna 2017 ja Berliini 2020) ovat luoneet perustan kansalaisten digitaalisiin julkisiin palveluihin kohdistuvien tarpeiden ja odotusten huomioimiselle. Erityisesti Tallinnan sähköisen hallinnon julkilausuma sisältää konkreettisen sitoumuksen, joka koskee digitaalisista palveluista vastaavia ministereitä. Ministerit sitoutuvat siihen, että julkiset digitaaliset palvelut sekä suunnitellaan että toteutetaan käyttäjäkeskeisyyden periaatteiden mukaisesti.
VTT on osallistunut vuoden 2020 lopusta lähtien Euroopan unionin Horisontti 2020 -ohjelman rahoittamaan UserCentriCities-konsortioon, jonka yhdeksän partnerin joukossa on mukana kuusi eurooppalaista kaupunkia tai aluetta. Hanketta koordinoi Brysseliin sijoittuva ajatushautomo Lisbon Council ja mukana on VTT:n lisäksi myös Euroopan kaupunkien suurin liitto Eurocities. Kaupunkipartnereina hankkeessa ovat mukana Espoo, Milano, Rotterdam, Tallinna, Murcia sekä Emilia Romagnan alue, mutta mukaan toimintaan on jo liittynyt muitakin kiinnostuneita EU-kaupunkeja. UserCentriCities-hankkeen tavoitteena on, että Euroopan kaupungit ja paikallisviranomaiset toteuttaisivat sähköisen hallinnon Tallinnan julkilausuman tavoitteita entistäkin paremmin ja ottaisivat ne olennaiseksi osaksi omaa toimintaansa.
Projektissa kehitetään yhteinen mittaristo ja raportointityökalu edistyksen seurantaan. Tärkeä osa projektia on myös yhteistyössä kaupunkien kanssa syntyvä käyttäjäkeskeisen palvelukehityksen työkalupakki ja oppimistilaisuudet erilaisten näkemysten ja hyviksi koettujen toimintatapojen jakamista varten.
Hankkeen ensiaskeleena oli sekä ymmärtää kaupunkien tarpeita käyttäjäkeskeisyyden seurannassa että kartoittaa nykyisiä toimia, jotta näitä voitaisiin käyttää perustana yhteisten käyttäjäkeskeisten mittareiden suunnittelussa. Hankkeeseen osallistuvien kaupunkien keskuudessa toteutetun VTT:n vetämän kyselytutkimuksen tulokset kertoivat seuraavaa:
Vaikka digitaalisten palvelujen käyttäjäkeskeisyydellä näyttääkin olevan merkitystä kaikille kaupungeille, yhteinen määrittely uupuu yhä. Lisäksi useimmissa organisaatioissa on vallalla useita erilaisia tulkintoja käyttäjäkeskeisyyteen liittyvistä käsitteistä.
Tällä hetkellä kaupungeissa ei ole käytettävissä menetelmiä ja työkaluja, jotka keskittyisivät nimenomaan palveluiden käyttäjäkeskeisyyden mittaamiseen. Jokaisessa kaupungissa on kuitenkin omia mittareita, joilla seurataan palvelujen tehokkuutta kansalaisnäkökulmasta, mutta mittarit vaihtelevat kaupunkien välillä.
Kaupungit käyttävät verkkosivustoanalyysejä laajasti digitaalisten palvelujensa toimivuuden arviointiin. Verkkosivujen käyttötiedot auttavat kaupunkeja seuraamaan saavutettavuutta, käytettävyyttä sekä digitaalista vuorovaikutusta.
Kaupungit keräävät jo nyt automaattisesti paljon käyttäjäkeskeisyyden mittauksen kannalta merkityksellistä tietoa. Kaikilla organisaatioilla ei kuitenkaan ole selkeää yleiskuvaa kerätystä tiedosta.
Kaikki asukasryhmät eivät osallistu yhtäläisesti julkisten digitaalisten palvelujen kehittämiseen ja käyttöön. Osa kaupungeista kertoi esimerkiksi haasteista saada nuoret, maahanmuuttajat ja paikallista kieltä osaamattomat ihmiset mukaan kehitystyöhön.
Kyselyssä esiin tulleet havainnot luovat perustan UserCentriCities-hankkeen seuraaville askeleille. Kyselyn tuloksia käytetään muun muassa määrittämään mittaamisen ja seurannan puutteita, jotka on korjattava yhteisillä indikaattoreilla ja työkalupakilla. Lisäksi huomiota kiinnitetään tärkeisiin sisältökysymyksiin viiden vuorovaikutteisen vertaistyöpajan avulla.
Perinteiset rakentamisen ja rakennetun ympäristön ratkaisut eivät enää riitä, kun tavoittelemme hiilineutraaliutta ja resurssitehokkuutta. Olemme siirtymässä kohti kestävää, joustavaa, energiatehokasta ja älykästä rakennettua ympäristöä. Sen avulla tulevaisuuden asumisesta tulee hiiletöntä – ja ihmiset voivat elää parempaa elämää.
Kestävä ja älykäs rakennettu ympäristö
Liiketoiminta, innovaatiot ja ennakointi
Smart City -suunnittelu ja päätöksenteko
Aiheeseen liittyvät uutiset ja tarinat
Uusi ilmailun tutkimuskeskus vauhdittamaan alan liiketoimintaa
Liikenteen murroksen vaatima teknologia on täällä, nyt katseet kääntyvät kustannuksiin, kuluttajiin ja kaupunkeihin
VTT kutsuu suomalaisia yrityksiä mukaan kiertotalouden valmennusohjelmaan
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022